stanford-oval/wikipedia huggingface dataset:
נאז ריד
הערות שוליים

↑  הסטטיסטיקות של ריד בליגת המכללות, באתר sports-reference.com
↑  הסטטיסטיקות של ריד ב-NBA, באתר basketball-reference.com
↑  מערכת וואלה ספורט, https://www.youtube.com/watch?app=desktop&v=4JU4sLHdmNU  https://www.sihot.org/magazine/details/107/  https://med.tau.ac.il/clinic4all2022-23  https://acrobat.adobe.com/id/urn:aaid:sc:AP:f086f05b-6cc1-4268-a780-08140d100e2e בהצבעה הכי צמודה אי פעם: נאז ריד נבחר לשחקן השישי של השנה, באתר וואלה, ‏25.4.24
ערך זה הוא קצרמרבנושא כדורסלנים. אתם מוזמנים לתרום לוויקיפדיה ו.
סאני ג'ורגנסון

| --- | --- |

 לידה:  23 באוגוסט 1934 (בן 90) וילמינגטון, ארצות הברית 
 לאום:  ארצות הברית
 עמדה:  קוורטרבק
 גובה:  1.80 מטרים
 משקל:  92 קילוגרם
 מספר:  9
 מכללה:  אוניברסיטת דיוק
 דראפט:  דראפט ה-NFL‏ 1957, פילדלפיה איגלס, סבב 4, מספר 43
 היכל התהילה:  חבר היכל התהילה של ה-NFL משנת 1983
 קבוצות כשחקן
 1957–1974:  פילדלפיה איגלס (1957-1963)   וושינגטון רדסקינס (1964-1974)
 הישגים כשחקן
 חמש בחירות למשחק הפרובול (1961, 1964, 1966, 1967)   בחירה ל-70 השחקנים הגדולים של הרדסקינס
 
כריסטיאן אדולף "סאני" ג'ורגנסון השלישי, (באנגלית: Christian Adolph "Sonny" Jurgensen III ; נולד ב-23 באוגוסט 1934, בווילמינגטון, קרוליינה הצפונית) הוא שחקן פוטבול אמריקאי לשעבר בליגת ה-NFL.
קריירה

ג'ורגנסון החל את קריירת הפוטבול שלו באוניברסיטת דיוק. הוא הצטרף לקבוצת הפוטבול של האוניברסיטה ב-1956 כקוורטרבק מחליף. אולם את הרושם הגדול ביותר, באותה עונה עשה דווקא בתפקיד מגן אחורי כשהשווה את שיא הקבוצה בכך שחטף את הכדור לפחות פעם אחת בארבעה משחקים רצופים. ב-1955 קיבל ג'ורגנסון את תפקיד הקוורטרבק הפותח ושמר גם על תפקידו כמגן עד שסיים את לימודיו ב-1956. בדראפט של שנת 1957 נבחר ג'ורגנסון על ידי פילדלפיה איגלס בסיבוב הרביעי. הוא היה בתפקיד הקוורטרבק המחליף עד שנת 1961 בה הפך לקוורטרבק הפותח, כבר בעונתו הראשונה כפותח נבחר לשחק במשחק הפרובול.
בעקבות פציעה, ב-1964 הועבר ג'ורגנסון בטרייד לוושינגטון רדסקינס. כבר בעונתו הראשונה ברדסקינס נבחר שנית למשחק הפרובול. אחד ממשחקיו הזכורים ביותר של ג'ורגנסון הוא משחק חג ההודיה, 1965. במשחק הוביל את הרדסקינס לניצחון לאחר פיגור של 21 נקודות. במשחק זרק 411 יארדים ובעצמו רץ לטאצ'דאון. ב-1974, עונתו האחרונה הופיע ג'ורגנסון לראשונה במשחק פלייאוף בו הפסיד ללוס אנג'לס ראמס.
וינס לומברדי התבטא על ג'ורגנסון:
ג'ורגנסון הוא קוורטרבק גדול. הוא מחזיק שם בתנאים קשים. הוא עלול להיות הטוב ביותר, כפי שהליגה מעולם לא ראתה. הוא הטוב ביותר שאני ראיתי.
מתילאמין

| --- | --- |
 
 כתיב כימי:  CH₅N 
 מספר CAS:  74-89-5
 צפיפות:  0.7 גרם/סמ"ק
 טמפרטורת היתוך:  -93.5 °C   179.65 K
 טמפרטורת רתיחה:  -6.3 °C   266.85 K
 חומציות:  10.62
 
מתילאמין היא תרכובת אורגנית שנוסחתה CH3NH2. המתילאמין הוא גז חסר צבע והוא נגזרת של אמוניה אך עם אטום מימן אחד מוחלף בקבוצת מתיל. זהו האמין הראשוני הפשוט ביותר.
מתילאמין נמכר כתמיסה במתנול, אתנול, טטרהידרופורן או מים, או כגז במיכלי מתכת בלחץ. מבחינה תעשייתית, מתילאמין מועבר בצורתו הבסיסית בקרונות בלחץ. יש לו ריח חזק הדומה לדגים רקובים. מתילאמין משמש כאבן בניין לסינתזה של תרכובות אחרות זמינות מסחרית.
ייצור תעשייתי

מתילאמין מיוצר באופן מסחרי על ידי תגובה של אמוניה עם מתנול בנוכחות זרז אלומינוסיליקט. כמוהו מיוצרים גם דימתילאמין וטרימתילאמין; קינטיקה של התגובה ויחסי המגיבים קובעים את היחס בין שלושת המוצרים. המוצר המועדף ביותר ביניהם הוא הטרימתילאמין.
בדרך זו יוצרו כ-115,000 טון בשנת 2005.
שיטות מעבדה

מתילאמין הוכן לראשונה בשנת 1849 על ידי צ'ארלס-אדולף וורץ באמצעות הידרוליזה של מתיל איזוציאנט ותרכובות קשורות.  דוגמה לתהליך זה כוללת את השימוש בסידור מחדש של הופמן, כדי להפיק מתילאמין מגז אצטמיד וברום .
במעבדה, מתילאמין הידרוכלוריד מוכן בקלות בשיטות שונות אחרות. שיטה אחת כוללת טיפול בפורמלדהיד באמוניום כלוריד .
[CH2=NH2]Cl + CH2O + H2O → [CH3NH3]Cl + HCOOH
ניתן להמיר את מלח ההידרוכלוריד חסר הצבע לאמין על ידי הוספת בסיס חזק, כגון נתרן הידרוקסיד (NaOH):
[CH3NH3]Cl + NaOH → CH3NH2 + NaCl + H2O
שיטה נוספת כוללת הפחתת ניטרומתאן עם אבץ וחומצה הידרוכלורית.
שיטה נוספת לייצור מתילאמין היא דקרבוקסילציה ספונטנית של גליצין עם בסיס חזק במים.
תגובתיות ויישומים

מתילאמין הוא נוקלאופיל טוב מכיוון שהוא אמין ללא הפרעה. כאמין הוא נחשב לבסיס חלש.
השימוש בו בכימיה אורגנית נפוץ. כמה תגובות הכוללות ריאגנטים פשוטים כוללות: עם פוסגן ל- methyl isocyanate, עם פחמן דו-גופרי ונתרן הידרוקסיד לנתרן מתיל-דיתיוקרבמט, עם כלורופורם ובסיס למתיל איזוציאניד ועם תחמוצת אתילן ל- methylethanolamines . למתילאמין נוזלי יש תכונות המסה מקבילות לאלו של אמוניה נוזלית.
כימיקלים מייצגים מסחרית המיוצרים ממתילאמין כוללים את התרופות אפדרין ותיאופילין, חומרי ההדברה קרבפורן, קרבריל ומתאם נתרן, והממסים N -methylformamide ו- N -methylpyrrolidon . הכנה של כמה פעילי שטח ומפתחי צילום דורשים מתילאמין כאבן בניין.
כימיה ביולוגית

מתילאמין נוצר כתוצאה מרקבון ומהווה מצע למתנוגנזה .
תקן

בארצות הברית, מתילאמין מפוקח על ידי ה-המנהל לאכיפת סמים (DEA) בשל השימוש בו בייצור לא חוקי של מתאמפטמין .
בתרבות

בסדרה "שובר שורות", וולטר ווייט וג'סי פינקמן משתמשים במתילאמין כחלק מתהליך לסינתזה של מתאמפטמין.
הערות שוליים

↑  Corbin D.R.; Schwarz S.; Sonnichsen G.C. (1997). "Methylamines synthesis: A review". Catalysis Today. 37 (24): 71–102. doi:10.1016/S0920-5861(97)00003-5.
↑  Charles-Adolphe Wurtz (1849) "Sur une série d'alcalis organiques homologues avec l'ammoniaque" (On a series of homologous organic alkalis containing ammonia), Comptes rendus …, 28 : 223-226.
↑  Mann, F. G.; Saunders, B. C. (1960). Practical Organic Chemistry (4th ed.). London: Longman. p. 128. ISBN 9780582444072.
↑  Cohen, Julius (1900). Practical Organic Chemistry (2nd ed.). London: Macmillan and Co., Limited. p. 72.
↑  Gatterman, Ludwig & Wieland, Heinrich (1937). Laboratory Methods of Organic Chemistry. Edinburgh, UK: R & R Clark, Limited. pp. 157–158.
↑  Peter Scott, ed. (13 באוקטובר 2009). Linker Strategies in Solid-Phase Organic Synthesis. p. 80. ISBN 9780470749050. ...an unhindered amine such as methylamine {{cite book}}:  (עזרה)
↑  Debacker, Marc G.; Mkadmi, El Bachir; Sauvage, François X.; Lelieur, Jean-Pierre; Wagner, Michael J.; Concepcion, Rosario; Kim, Jineun; McMills, Lauren E. H.; Dye, James L. (1996). "The Lithium−Sodium−Methylamine System: Does a Low-Melting Sodide Become a Liquid Metal?". Journal of the American Chemical Society. 118 (8): 1997. doi:10.1021/ja952634p.
↑  Thauer, R. K. (1998). "Biochemistry of methanogenesis: A tribute to Marjory Stephenson:1998 Marjory Stephenson Prize Lecture". Microbiology. 144 (9): 2377–406. doi:10.1099/00221287-144-9-2377. PMID 9782487.
↑  Frank, R. S. (1983). "The Clandestine Drug Laboratory Situation in the United States". Journal of Forensic Sciences. 28 (1): 18–31. doi:10.1520/JFS12235J. PMID 6680736.
| --- | --- |
בקרת זהויות :  NLI: 987007529312805171  GND: 4399221-3  LCCN: sh85084423
ניקולט שרידן

| --- | --- |

 לידה:  21 בנובמבר 1963 (בת 60) סאסקס, באנגליה, הממלכה המאוחדת 
 שם לידה:  Nicollette Fiora Vivianne Sheridan 
 מדינה:  הממלכה המאוחדת, ארצות הברית 
 תקופת הפעילות:  מ-1984 
 מקום לימודים:  מילפילד  תיכון ויליאם פלויד 
 בן זוג:  אהרון פייפרס
 פרסים והוקרה:  פרס סואפ אופרה דייג'סט (1990, 1991)  פרס גילדת שחקני המסך למשחק מצטיין לאנסמבל שחקנים בסדרת קומדיה 
 פרופיל ב-IMDb
 
ניקולט שרידן (באנגלית: Nicollette Sheridan, נולדה ב-21 בנובמבר 1963) היא שחקנית בריטית הידועה בעיקר בשל גילום דמותה של אידי בריט בסדרה עקרות בית נואשות ודמותה של פייג' באופרת הסבון נוטס לנדינג. בין סרטיה המפורסמים נמנים "הנינג'ה מבברלי הילס" ו"המרגל מת מצחוק".
החל מ-2017 היא משחקת את אלכסיס קרינגטון באופרת הסבון שושלת.
שנותיה המוקדמות

שרידן נולדה בסאסקס בשנת 1963 והייתה ביתה של השחקנית סאלי שרידן. בשנת 1969 החלה אמה ברומן עם השחקן טלי סוואלס לצדו עבדה בצילומי הסרט בשרות הוד מלכותה. לאחר סיום צילומי הסרט, בשנת 1973 כשהייתה בת 10, עברה כל משפחתה לארצות הברית.
קריירה

בשנת 1984 שיחקה בסדרה "Paper Dolls" אך פריצתה הגדולה הייתה כאשר הצטרפה לצוות השחקנים של אופרת הסבון נוטס לנדינג, בה שיחקה משנת 1986 עד שנת 1993. ב-1990 שיחקה במיני סדרה בשם "Lucky Chances".
בשנת 2000 הופיעה בסרט הטלוויזיה "בסחור המעלות" המבוסס על הרומן באותו שם מאת אתל לינה ווייט(אנ'). הסרט שודר ברשת Freeform (אז נקרא הערוץ "Fox Family Channel").
בשנת 2004 החלה לשחק את דמותה של אידי בריט בסדרה "עקרות בית נואשות" של רשת ABC, ובשנת 2005 הייתה מועמדת לפרס גלובוס הזהב על משחקה בסדרה. שרידן שיחקה בסדרה עד עונתה החמישית ב-2009.
בשנת 2006 דורגה במקום ה-48 ברשימת 100 הנשים הסקסיות של מגזין מקסים.
בשנת 2007 שיחקה בסרט הפעולה "שם קוד: המנקה" לצד לוסי לו.
תביעה

ב-5 באפריל 2010 הגישה ניקולט תביעה בסך 20 מיליון דולר נגד מארק צ'רי המפיק הראשי של עקרות בית נואשות ו-ABC בטענה שצ'רי תקף אותה במהלך הצילומים לסדרה וגרם לסיום החוזה שלה. בנוסף שרידן טענה בתביעה שצ'רי התעלל גם בשחקנים ובתסריטאים אחרים בעקרות בית נואשות. ב-ABC הצהירו שטענות דומות של שרידן נחקרו אך תוצאות החקירות לא העלו דבר. כוכבות עקרות בית נואשות (טרי האטצ'ר, פליסיטי האפמן, מרשה קרוס ואווה לונגוריה) תמכו בצ'רי במאבקו נגד האשמות התקיפה של שרידן. בסוף 2010 הסירה שרידן את טענותיה על התעללות. בסופו של דבר הגיע המקרה לבית המשפט בפברואר 2012. ב-13 במרץ 2012 דחה השופט את הטענות נגד צ'רי בשל חוסר ראיות ובכך יצא צ'רי זכאי מהתביעה. מאותה נקודה והלאה התמקדה התביעה בסיום הפסול לכאורה של החוזה בין שרידן ל-ABC. ב-14 במרץ 2012 הושמעו הסיכומים וחבר המושבעים החלו בדיוניהם. ב-19 במרץ 2012 שנים עשר חברי המושבעים לא הצליחו להגיע להכרעת הדין ולכן הוכרז על ביטול המשפט. משפט חוזר תוכנן להיפתח ב-10 בספטמבר 2012, אך ב-16 באוגוסט 2012 בית המשפט לערעורים של לוס אנג'לס קבע כי שרידן לא פוטרה שלא בצדק ולכן דחה את המשפט החוזר. שרידן הגישה ערעור נוסף לבית המשפט העליון בקליפורניה. הערעור נדחה ב-16 בנובמבר 2012
חיים אישיים

משנת 1979 עד שנת 1985 יצאה עם הזמר ליף גארט. בין השנים 1991–1993 הייתה נשואה לשחקן הארי האמלין. ב-2006 הודיעה על אירוסיה לזמר הרוק מייקל בולטון, השניים ביטלו את האירוסים באוגוסט 2008. בדצמבר 2015 נישאה לארון פיפרס השניים התגרשו באוגוסט 2018.
פילמוגרפיה > קולנוע

1985 – רומן על בטוח (אנ')
1996 – המרגל מת מצחוק
1998 – קמתי מוקדם ביום שמתתי
2002 – טרזן וג'יין
2003 – אוצר אבוד
2004 – כלב הקראטה
2007 – שם קוד: המנקה
2012 – למצוא את האחת
2014 - Let's Kill Ward's Wife
2000-The spiral staircase
פילמוגרפיה > טלוויזיה

1986–1993 – נוטס לנדינג
2000 - בסחור המעלות (סרט טלוויזיה)
2001 – אגדת טרזן
2003 – ויל וגרייס
2003 – בקר
2004–2009 – עקרות בית נואשות
2017-2019- שושלת
הערות שוליים

↑  Desperate Housewives' Nicollette Sheridan and Aaron Phypers' Divorce Has Been Finalized, PEOPLE.com (באנגלית)
| --- | --- |
בקרת זהויות :  PLWABN: 9810593235705606  BIBSYS: 6090761  BNE: XX1306961  BnF: cb14226855d (data)  GND: 141976616  ISNI: 0000 0001 1447 1979  LCCN: no2004051497  MusicBrainz: 93ad722f-a025-4153-9738-660692943ff1  NLK: KAC2020M7334  SNAC: w6r24dj0  SUDOC: 12406227X  VIAF: 68641627   WorldCat (עם VIAF): 68641627
ניו יורק דיילי ניוז

| --- | --- |


 תדירות:  יומון 
 פורמט:  טבלואיד 
 בעלים:  מורטימר צוקרמן, טריביון קומפני 
 תאריכי הופעה:  24 ביוני 1919 – הווה (105 שנים)
 שפה:  אנגלית 
 מערכת:  מנהטן 
 מדינה:  ארצות הברית 
 ISSN:  2692-1251
 עמוד ראשון:  עמוד ראשון מהיום
 www.nydailynews.com
 
ניו יורק דיילי ניוז (באנגלית: New York Daily News) הוא עיתון אמריקאי הממוקם בעיר ניו יורק. הוא היה היומון הראשון בארצות הברית שהודפס בפורמט טבלואיד. הוא הגיע לשיא תפוצתו ב-1947, עם 2.4 מיליון עותקים יומיים. נכון לשנת 2019 היה העיתון האחד-עשר בתפוצתו בארצות הברית, עם מכירות של כ-200,000 עותקים יומיים.
מאז הקמת העיתון ב-1919 זכו כתביו באחד עשר פרסי פוליצר.
היסטוריה

העיתון נוסד ב-24 ביוני 1919 על ידי ג'וזף מדיל פאטרסון, נכדו של מייסד שיקגו טריביון ג'וזף מדיל. פטרסון היה המוציא לאור של הטריביון יחד עם בן דודו - רוברט ר. מקורמיק, אך השניים ידעו מחלוקות רבות אודות התוכן הפובליציסטי של העיתון. לבסוף הוחלט כי פטרסון יקים עיתון חדש בניו יורק שיהיה בבעלות הטריביון.
לאחר פגישה עם המוציא לאור של הדיילי מירור הבריטי, החליט פטרסון להקים את עיתונו החדש בפורמט טבלואיד, עליו שמר העיתון מאז. על אף שהעיתון לא היה להצלחה מסחררת מיד עם הקמתו, הרי שלאחר שנה הופץ בלמעלה מ-100,000 עותקים וחמש שנים לאחר מכן - ביותר ממיליון. העיתון שגשג תקופה ארוכה ואף היה לבעליהם של תחנת רדיו וערוץ טלוויזיה מקומיים.
מגמת השגשוג רבת השנים של העיתון התהפכה וזה נקלע לקשיים במהלך שנות ה-80 ושנות ה-90. ההפסדים והקשיים הכלכליים הביאו את חברת האם - הטריביון - להציע את העיתון למכירה. ב-1991 העיתון נקנה על ידי המיליונר רוברט מקסוול, אך משזה נפטר זמן קצר לאחר מכן שוב היה עתידו לוט בערפל. ב-1993 נקנה העיתון על ידי מורטימר צוקרמן. מהגר יהודי מקנדה שנעשה אחד מאילי הנדל"ן הבולטים באמריקה, והשתמש בחלק ניכר של הונו האישי לרכוש לעצמו עיתונים. בבעלותו היה גם שבועון החדשות "יו.אס. ניוז אנד וורלד ריפורט" בוושינגטון.
במשך שנים רבות היה "ניו יורק דיילי ניוז" הצהובון המוביל בעיר, מבחינת מספר העותקים היומי שמכר. איל התקשורת המיליארדר רופרט מרדוק רכש את העיתון המתחרה "ניו יורק פוסט" ב-1993, לאחר שגם הוא נקלע לקשיים כספיים. מרדוק ביקש להגדיל את התפוצה של "הפוסט" על חשבון ה"דיילי ניוז", ובספטמבר 2000, הוריד את מחיר גיליון יום חול ל-25 סנט מ-50 סנט. בעקבות שינוי המחיר תפוצת "הניו יורק פוסט" זינקה ב-45% ל-620,000 עותקים יומיים ב-2003, עם זאת באותה עת "ניו יורק דיילי ניוז" עדיין הוביל עם 737,000 עותקים. ה"דיילי ניוז" הוביל גם בצורה משמעותית בימי ראשון, עם מכירות של 811,000 עותקים לעומת 420,000 של ה"ניו יורק פוסט". בשנת 2008, שוב נקלעו מרדוק וצוקרמן למאבק, הפעם על רכישת היומון "ניוזדיי" מלונג איילנד, שהיה השלישי בתפוצתו במדינת ניו יורק. לבסוף חברת "כייבלוויז'ן" רכשה את העיתון.
בעקבות המעבר לקריאת חדשות באינטרנט, סבל העיתון מירידה חדה בתפוצתו, הוא צבר הפסדים כבדים ומספר העובדים בו קוצץ באופן משמעותי. במהלך שנת 2015 ניסה מורטימר צוקרמן למכור את העיתון, אך לא מצא רוכשים שישלמו את הסכום שביקש עבורו. לבסוף מכר את העיתון, לחברת "טרונק", המוציאה לאור את העיתונים "לוס אנג'לס טיימס" ו"שיקגו טריביון", תמורת דולר אחד, בנוסף לללקיחת התחייבויות של ההוצאות תפעוליות ותשלומי פנסיה, בספטמבר 2017.
בעקבות מגפת הקורונה הודיעה העיתון, ביולי 2020, על סגירת משרדי המערכת, כך שכל העיתונאים שלו יעבדו מביתם באופן קבוע.
חברת האם של העיתון, Tribune Publishing, נרכשה על ידי "אלדן גלובל קפיטל" במאי 2021.
זהות העיתון

כשנה לאחר הקמתו החל העיתון להשתמש בסלוגן "עיתון החדשות המצולמות של ניו יורק" (New York's Picture Newspaper), על השימוש בו הקפיד במשך שבעים שנים. הסלוגן, לצד סמל העיתון אשר כלל מצלמה, הדגיש את ייחודו של העיתון בתקופת הקמתו - הדגש הרב על צילום האירועים החדשותיים. ברבות השנים ניסה העיתון לקבע עצמו כעיתון עממי לתושבי ניו יורק - המייצג אותם.
עוד נודע העיתון בכותרותיו הראשיות הדרמטיות, אשר לרוב שילבו מילים בודדות בניסיון לתאר את הדרמה באירוע החדשותי המסוקר. כך, לדוגמה, לאחר פיגועי 11 בספטמבר יצא העיתון בכותרת "IT'S WAR" ("זוהי מלחמה" או "אנו מכריזים מלחמה") ורקע תצלום המטוס השני מתרסק לתוך מגדלי התאומים. במקרה אחר, בהביעם ביקורת כלפי נשיא ארצות הברית ג'רלד פורד בהחלטתו שלא לסייע כלכלית לעיריית ניו יורק התנוססה הכותרת הראשית הבוטה "FORD TO CITY: DROP DEAD" ("פורד לעיר: תתפגרו").
הערות שוליים

↑  Kogan, Rick; Channick, Robert (5 בספטמבר 2017). "Tronc acquires New York Daily News". Chicago Tribune. ארכיון מ-17 ביוני 2018. נבדק ב-5 בספטמבר 2017. {{cite news}}:  (עזרה)
↑  יואב קרני, ניו-יורק, ‏מורט זוקרמן על החלום האמריקני, באתר גלובס, 12 בדצמבר 1999
↑  בני אבני, ניו יורק, העיתון שירד מהפסים, חדשות, 26 במרץ 1993
↑  רן דגוני, וושינגטון, ‏מלחמת הטבלואידים בניו-יורק חוזרת - הפעם אולי עד הכרעה, באתר גלובס, 12 בספטמבר 2000
↑  יעקב שרגל, ניו יורק, ‏ה"ניו יורק פוסט" בתאוצה על חשבון ה"דיילי ניוז", באתר גלובס, 15 במאי 2003
↑  שירות גלובס, ‏לא מוותר למרדוק: מורטימר צוקרמן הגיש הצעה זהה לרכישת העיתון "ניוזדיי", באתר גלובס, 27 באפריל 2008
רויטרס, מתחרה במרדוק: מורטימר צוקרמן - בעל העיתון "ניו יורק דיילי ניוז" - הגיש הצעה לרכישת "ניוזדיי", באתר הארץ, 26 באפריל 2008
↑  שירות גלובס, ‏כייבלוויז'ן רכשה את העיתון "ניוזדיי" תמורת 650 מיליון דולר, באתר גלובס, 13 במאי 2008
↑  אשר שכטר, בתוך חצי שנה: תפוצת העיתונים היומיים בארה"ב ירדה ב-3.6%, באתר הארץ, 30 באפריל 2008
↑  Mike Jaccarino, “All That’s Left Is Turning Out the Lights”: How Onetime Tabloid King New York Daily News Sank Into Decrepitude, Vanity Fair, ‏2 בפברואר 2020
↑   סוכנויות הידיעות, מיליארדר יהודי-אמריקאי המקורב לנתניהו החליט לא למכור את העיתון שלו, באתר TheMarker‏, 20 באוגוסט 2015
↑   ניו יורק טיימס, סוף עידן בניו יורק: העיתון המיתולוגי שנמכר עבור דולר אחד בלבד, באתר TheMarker‏, 5 בספטמבר 2017
↑  Marc Tracy, The Daily News Is Now a Newspaper Without a Newsroom, ניו יורק טיימס, ‏3 ביולי 2020
↑   בלומברג, שנייה לפני שהסיפור נגמר בסוף טוב - המושיע משווייץ נסוג, באתר TheMarker‏, 18 באפריל 2021
| --- | --- |
בקרת זהויות :  LCCN: no2013035396   WorldCat (עם LCCN): no2013-035396
סופרמיני

פיאט פונטו
סקודה פאביה
פולקסווגן פולו
יונדאי i20
סופרמיני הוא כינוי נפוץ למכונית קומפקטית, כלומר גדולה יותר ממכונית מיני אך קטנה יותר ממכונית משפחתית. מקור המושג הוא בבריטניה והוא אומץ גם בישראל. באירופה נוהגים לכנות כלי רכב כאלה גם B-Segment (לפי הנציבות האירופית).
במהלך השנים מכוניות הסופרמיני גדלו בצורה ניכרת ורבות מהן הגיעו לגודל של מכוניות משפחתיות שיוצרו בשנות ה-90. במקביל, המכוניות שיוצרו מאז, גדלו גם הן. פיאט גרנדה פונטו הייתה הסופרמיני הראשונה באורך ארבעה מטרים (לכן היא נקראת "גרנדה פונטו"). מכוניות הסופרמיני מאוד פופולריות באירופה. לרוב מכוניות סופרמיני באות במרכב האצ'בק, אך החל מהעשור השני של המאה ה-21, ישנן יצרניות שבנוסף למרכב האצ'בק מייצרות גם סדאן (לדוגמה: מיצובישי אטראז', יונדאי i25 ומאזדה 2 דמיו) וסטיישן (לדוגמה: רנו קליאו סטיישן, סקודה פאביה ספייס ודאצ'יה לוגאן MCV).
המושג סופרמיני הוצג לראשונה בשנת 1978 בעיתון הבריטי האקונומיסט ותיאר מכונית חדשה של לאדה. עם הזמן המושג השתרש בשפה האנגלית הבריטית ומכוניות כגון סוזוקי סוויפט, קיה ריו, פולקסווגן פולו ופורד פיאסטה הוגדרו כסופרמיני.
ראו גם

סיווג מכוניות
סאני סנדלר

| --- | --- |

סאני סנדלר (בצמד שבמרכז, משמאל), 2022
 לידה:  2 בנובמבר 2008 (בת 15) לוס אנג'לס, ארצות הברית 
 מדינה:  ארצות הברית 
 פרופיל ב-IMDb
 
סאני סנדלר (משמאל) בחיק אביה אדם סנדלר ואחותה הבכורה סיידי סנדלר ב-2011
סאני סנדלר (באנגלית: Sunny Sandler; נולדה ב-2 בנובמבר 2008) היא שחקנית קולנוע יהודייה-אמריקאית. התפרסמה כאשר כיכבה בתפקיד הראשי בתור סטייסי פרידמן בסרט של נטפליקס "את מה-זה לא מוזמנת לבת מצווה שלי".
ביוגרפיה

סנדלר נולדה ב-2008 בלוס אנג'לס, קליפורניה, ארצות הברית. סנדלר היא בתם הצעירה של השחקנים ג'קי סנדלר ואדם סנדלר, אחותה הבכורה סיידי סנדלר שחקנית, אף היא.
החל מ־2010, בגיל שנתיים, הופיעה בתפקידים קטנים בסרטים בכיכובו של אביה, אדם סנדלר. ב-2010 הופיעה בסרט קומדיית החברים "מגודלים", ב-2011 הופיעה בסרט הקומדיה "ג'ק וג'יל", ב-2013 הופיעה בסרט ההמשך "מגודלים 2" ב-2015 הופיעה בסרט "פיקסלים", ב-2019 בסרט "תעלומת רצח". ב-2020 הופיעה בתפקיד מעט משמעותי יותר כקוקי בסרט "יובי יציל את האלווין".
ב-2023 הופיעה בתפקיד הראשי בתור סטייסי פרידמן, בסרט קומדיית הנעורים של נטפליקס "את מה-זה לא מוזמנת לבת מצווה שלי". בסרט היא משחקת נערה המתכננת את מסיבת בת המצווה שלה יחד עם חברתה הטובה (סמנתה לוריין).
ב-2023 הופיעה בתפקיד קולי בסרט "ליאו" כסאמר, נערה שמדברת יותר מדי ומתחברת עם ליאו, חיית המחמד הכיתתית בדיבובו של אדם סנדלר. עוד באותה שנה שיחקה בתפקיד משנה בסרט "חותנים בהפרעה".
הערות שוליים

↑  אבנר שביט‏, תענוג צרוף: סרט הבת מצווה של משפחת סנדלר בנטפליקס פשוט מושלם, באתר וואלה, 24 באוגוסט 2023
↑   אורון שמיר, "את מה־זה לא מוזמנת לבת מצווה שלי": אדם סנדלר מצא לבת שלו עבודה, באתר הארץ, 25 באוגוסט 2023
↑  אבנר שביט, ‏אחרי הסרט הזה, אדם סנדלר יהיה ידוע בתור אבא של סאני, באתר מעריב אונליין, 25 באוגוסט 2023
↑  רועי אבן, ‏בגיל 16 ו-13: זה הסכום שירוויחו בנותיו של אדם סנדלר, באתר ‏מאקו‏, 23 באוקטובר 2022
סאני סנדובל

| --- | --- |

סאני סנדובל מופיע בקליפורניה, 2011
 לידה:  16 במאי 1974 (בן 50) סן דייגו, ארצות הברית 
 שם לידה:  פול ג'ושוע סנדובל
 שם במה:  "Sonny" 
 מוקד פעילות:  סן דייגו שבקליפורניה
 תקופת הפעילות:  מ-1992
 מקום לימודים:  Montgomery High School, San Diego 
 עיסוק:  זמר, ראפר
 סוגה:  נו-מטאל, מטאל אלטרנטיבי, ראפ מטאל
 סוג קול:  בריטון 
 חברת תקליטים:  רסקיו רקורדס 
 בן או בת זוג:  Paula Sandoval 
 www.payableondeath.com
 פרופיל ב-IMDb
 
פול ג'ושוע "סאני" סנדובל (באנגלית: Paul Joshua "Sonny" Sandoval; נולד ב-16 במאי 1974) הוא זמר וראפר אמריקני. סנדובל הוא הסולן של להקת הרוק P.O.D.
ביוגרפיה

סנדובל נולד בסן דייגו שבקליפורניה לאם ממוצא גואמי-הוואיי ולאב ממוצא איטלקי-מקסיקני. הוא גדל בשכונה היספנית בסן דייגו והצטרף לכנופיה בגיל 13. הוא נהג לשתות ולהשתמש בסמים בתקופת נעוריו. למרות זאת, החליט סנדובל לשנות את חייו בעקבות מות אמו, נוצרייה אדוקה, מלוקמיה בגיל 37 ב-1992. סנדובל החל לעסוק בדת. לאחר מכן הצטרף סנדובל ללהקה בשם "חנוך", שווב ברנרדו, גייב פורטייו ומרקוס קוריאל היו חברים בה. הלהקה הפכה מאוחר יותר ל-P.O.D., ראשי תיבות של "Payable On Death". סנדובל מציין שהשפעותיו המוזיקליות הן מתחומי הרגאיי, הרוק והראפ. כל הסגנונות המוזיקליים הללו נוכחים בשירי הלהקה.
הוא נישא לאשתו, שאנון, ב-1996, עמה יש לו שתי בנות ובן אחד. המצאת השם נביי (Nevaeh), שם בתו, מיוחסת לסנדובל. סנדובל חשף בתוכנית MTV שמשמעות השם היא "Heaven" (בעברית: גן עדן) מאוית הפוך.
במשך רוב הקריירה שלו, היה סנדובל מוכר בזכות הראסטות שלו. אולם, ב-2008, לאחר הוצאת אלבום האולפן השביעי של P.O.D., ‏"When Angels & Serpents Dance", קיצר סנדובל את שערו.
הוא דורג במקום ה-63 ברשימת זמרי המטאל הטובים בכל הזמנים על ידי "Hit Parader", מגזין אמריקני העוסק במוזיקת מטאל והארד רוק, ב-2006.
הערות שוליים

↑  P.O.D. - Biography
↑  Harris, Dan. "Rock Star's Baby Name Rockets up Charts for Kids". ABC News.
↑  Lee, Jennifer 8. "And if It's a Boy, Will It Be Lleh?". The New York Times.
| --- | --- |
בקרת זהויות :  ISNI: 0000 0004 6208 6583  LCCN: no2012116781  MusicBrainz: 18511320-ff94-495e-8a48-96be8641caf8  NKC: xx0153841  VIAF: 259195297   WorldCat (עם VIAF): 259195297
סולומון יוסף חלפון

סולומון יוסף חלפון (ברומנית: Solomon Iosif Halfon,‏ 1846–1913) היה בנקאי ונדבן יהודי רומני, בן העדה הספרדית.
חלפון היה בנו של הבנקאי אברהם חלפון ונכדו של הבנקאי סולומון חלפון. הוא ייסד את הבנק המסחרי הרומני (Banca Comercială Română) וב-1880 זכה באזרחות רומנית. קרול הראשון, מלך רומניה, העניק לו את צלב הקצינים בתואר "קומנדר" ורעייתו התמנתה בפמליה של המלכה.
חלפון תרם סכומי כסף גדולים למוסדות יהודים ולמוסדות רומנים ובין היתר לאקדמיה הרומנית (50,000 לאי מזהב).
לקריאה נוספת

Evreii din România - breviar biobibliografic, עמוד 191 - Editura Hasefer, București, 2008.
הערות שוליים

↑  באותה תקופה יהודי היה יכול לזכות באזרחות הרומנית רק על ידי העברת חוק בשני בתי הפרלמנט - אירוע נדיר.
ערך זה הוא קצרמרבנושא אישים. אתם מוזמנים לתרום לוויקיפדיה ו.
סולומון לב

| --- | --- |

 לידה:  29 ביוני 1828 וורמס, הדוכסות הגדולה של הסן 
 פטירה:  12 בדצמבר 1903 (בגיל 75) ניו יורק, ארצות הברית 
 מדינה:  ארצות הברית 
 מעסיק:  קוהן, לב ושות' 
 בן או בת זוג:  רבקה גלנברג  פאני קוהן 
 
בנין אגודת הצדקה העברית (Hebrew Charities Building) בשדרה השנייה, נדבת סולומון לב
סולומון לב (בגרמנית: Solomon Loeb; ‏29 ביוני 1828 – 12 בדצמבר 1903) היה בנקאי, איש עסקים ונדבן יהודי-אמריקאי יליד גרמניה.
את תחילת הונו עשה ממסחר בטקסטיל, ובהמשך נעשה בנקאי כשיסד עם גיסו את בנק קוהן, לב ושות' (אנ').
משפחתו

סולומון לב נישא לפאני קוהן, אחותו של הבנקאי אברהם קוהן (אנ'). מאוחר יותר נישא בשנית לבטי גלנברג.
בתו תרזה (1854–1933) נישאה לבנקאי והנדבן יעקב שיף שהצטרף ב-1875 לצוות הבנק של חמיו ומונה לעמוד בראש הבנק כעבור עשר שנים מהצטרפותו.
בתם פרידה שיף (1876–1958) נישאה לפליקס ורבורג (ראו: משפחת ורבורג)
מוריס לב (1863–1912) - כימאי. נישא לאידה קוהן, בתם של שמואל ורגינה קוהן, ואחייניתו של אברהם קוהן
בתו גיטה (1865–1956) נישאה לבנקאי אייזיק ניוטון זליגמן (אנ')
בתם מרגרט ולנטינה זליגמן נישאה לבנקאי סמואל אדולף לויסון, בנו של אדולף לויסון (אנ')
ג'יימס לב (אנ') - בנקאי ונדבן
בתו נינה לב (1870–1945) נישאה לבנקאי פאול ורבורג, אחיו של פליקס שנישא לאחייניתה
בנם ג'יימס ורבורג (אנ') היה אף הוא בנקאי
לקריאה נוספת

Birmingham, Stephen (1996). Our Crowd: The Great Jewish Families of New York. Syracuse University Press. ISBN 0815604114
| --- | --- |
בקרת זהויות :  BnF: cb169510402 (data)  GND: 137848986  ISNI: 0000 0000 5895 9987  NTA: 345909917  VIAF: 86023794   WorldCat (עם VIAF): 86023794
ניק קורדרו

| --- | --- |
אין תמונה חופשית
 לידה:  17 בספטמבר 1978 קנדה המילטון, אונטריו, קנדה
 פטירה:  5 ביולי 2020 (בגיל 41) לוס אנג'לס, קליפורניה, ארצות הברית
 מדינה:  קנדה 
 תקופת הפעילות:  2005–2020 (כ־15 שנים)
 מקום לימודים:  תיכון וסטדייל 
 בת זוג:  אמנדה קלוץ (2017–2020)
 מספר צאצאים:  1 
 פרסים והוקרה:  פרס עולם התיאטרון (2014) 
 פרופיל ב-IMDb
 
ניק קורדרו (באנגלית: Nick Cordero;‏ 17 בספטמבר 1978 – 5 ביולי 2020) היה שחקן קנדי, שנודע במיוחד בזכות תפקידי הבמה שלו בתיאטראות ברודוויי. הוא היה מועמד לפרס טוני בשנת 2014. הקריירה שלו כללה גם תפקידי טלוויזיה ותפקידי קולנוע. הוא נפטר מסיבוכים שנגרמו עקב מחלת נגיף קורונה 2019 בגיל 41.
ילדות

קורדרו נולד וגדל בהמילטון, אונטריו, קנדה. קורדרו סיים את לימודיו בבית הספר התיכון בהמילטון, ולמד במשך שנתיים באוניברסיטת ריירסון בטורונטו לפני שעזב על מנת להופיע עם הלהקה Lovemethod.